אימון אישי מהו ?
מהו אימון ? 
במהלך חיינו אנו אוספים ומאמצים אלינו מכלול הרגלים, מחשבות, אמונות, ערכים, המשפיעים על הדרך בה אנו פועלים ומתקדמים בחיים. 
חלק ממכלול  זה הינו טוב, מקדם ומשרת אותנו בחיים וחלקו לעיתים חוסם ועוצר אותנו מלהתקדם הלאה . 
אם אנו מזהים שישנם דברים החוסמים אותנו מלהתקדם כפי שאנו רוצים, 
אם אנו מגלים שישנם תחומים בהם אנו "תקועים" ולא מצליחים להשיג תוצאות, 
אם אנו מרגישים שאנו רוצים לצאת ממצב נתון ולעבור למצב אחר. 
אם אנו שומעים קריאה פנימית בתוכנו שרוצה שינוי . 
זה הזמן לבקש ולקבל אימון .

אימון הוא דו שיח ושותפות בין מתאמן למאמן. במהלכו המתאמן לומד לזהות את הכוחות והיכולות שלו ולגבש את הפעולות שיאפשרו לו להשיג את המטרות והיעדים שאליהם הוא שואף. 
המיקוד באימון הוא בהשגת תוצאות נראות לעין בכל מעגלי החיים. 
האימון מתייחס להווה, ל"כאן ועכשיו" וקדימה במבט לעתיד. ההתייחסות לעבר היא ללמידה שתכליתה לשרת הבנות וחיזוקים לקראת העתיד.

תהליך האימון הוא תהליך של שינוי, המאפשר למתאמן לעצור רגע ולהתבונן . 
להתבונן על מה באמת הוא רוצה לחייו, להתחבר אל העצמי שלו ולהכיר אותו כפי שלא הכיר מעולם. 
לגבש בבהירות את המטרות, לגלות רבדים שונים המקדמים אותו או חוסמים אותו בדרך למימוש עצמי, לבחור את הדרך המיטבית האפשרית עבורו, לחגוג הצלחות ולהתקדם עד להשגת המטרה . 

כיצד אימון מתבצע ? 
• תחילתו בבקשה מצד המתאמן . 
• בשלב הבא יוצרים שפה משותפת ותאום ציפיות . 
• בהמשך קובעים לוח זמנים קבוע לשיחות טלפוניות שבועיות . 
• השיחות מתיחסות להווה עם הסתכלות לעתיד . 
• בשיחות ניקבעות פעולות מדידות ותוצאות רצויות .

מה אימון מאפשר ? 
• אימון מאפשר התבוננות אמיתית על עצמך ועל חייך . 
• אימון מאפשר גיבוש מטרות ברורות ברות השגה. 
• אימון מניע לפעולה ולקבלת החלטות מתוך בחירה ולקיחת אחריות . 
• אימון מאפשר לסגור פער בין תוצאות נוכחיות לבין תוצאות שאתה רוצה להשיג. 
• אימון מקנה כלים שימושיים וישומיים לניהול עצמאי בעתיד . 
• אימון מכוון לתוצאות תוך שמירה על איזון בין כל תחומי החיים . 
• אימון מאפשר הסרת מחסומים וגורמים מעכבים ומכאן הדרך לפריצות דרך .

מהו אימון אינטגרטיבי בשיטת The Key  ? 
השיטה מתבססת על מודל חדשני בן 5 שלבים: התבוננות, התחברות, יצירה, שחרור ופעולה. 
המודל נבנה כתוצאה ממיזוגן של 2 גישות: "החיים הם משחק" ו"מחשבה יוצרת מציאות". 
בשונה מרוב שיטות האימון הקיימות היום, ב-  The Key תמצאו שילוב של מיומנויות וכלים של אימון ושל NLP גם יחד. 
בעוד הNLP ( Neuro Linguistic Programming= תכנות לשוני עצבי) עוסק ברובד העמוק של תת המודע, מתוך ההנחה שלכל מחשבה יש מבנה הניתן לשינוי, האימון עוסק בשינוי הרגלים. 
שיטות האימון הרווחות היום, מתמקדות בשינוי ההרגלים בלבד. שיטת The Key מאפשרת שינוי, גם ברבדים העמוקים יותר שמניעים או מעכבים את האדם וגם בשינוי הרגליו שלא משרתים אותו. ברגע שעושים שינוי בשני הגורמים, הדרך לתוצאות הרצויות נינוחה יותר, השינוי הוא עמוק ונטמע לתמיד באדם. 
אשמח לעמוד לשרותך בכל עת.

